Rússar eru í stakk búnir til þess að gera innrás í Úkraínu á hverri stundu að sögn stjórnvalda í Bandaríkjunum. Mörg ríki hafa beðið alla ríkisborgara að yfirgefa Úkraínu, til dæmis Bretar, Norðmenn og Danir.
Seint í gær kom þjóðaröryggisráðgjafi Bandaríkjanna Jake Sullivan fram á fundi með fréttamönnum í Hvíta húsinu og sagði nýjar upplýsingar benda til þess að Rússar hafi nú getu til þess að ráðast inn í Úkraínu ef og þegar slík skipun kæmi frá Vladimír Pútín Rússlandsforseta. Sullivan vildi ekki ræða þessi nýju gögn í smáatriðum en sagði að áfram væri að fjölga í herliði Rússa á landamærunum og þeirra mat væri að innrás myndi líklega hefjast á loftárásum.
Any American in Ukraine should leave as soon as possible and in any event in the next 24 to 48 hours.
Hver einasti Bandaríkjamaður í Úkraníu ætti að fara þaðan við fyrsta tækifæri, helst á næsta sólahring eða tveimur sagði Sullivan í gærkvöld. Bandaríkjastjórn hefur sagt að það sér alveg skýrt að herinn verði ekki sendur inn í Úkraínu til aðstoðar ríkisborgurum ef kemur til átaka. Anthony Blinken, utanríkisráðherra Bandaríkjanna, tók í sama streng á fundi með fréttamönnum á Fiji, þar sem hann er í opinberri heimsókn.
We're in the window when a Russian invasion could start at any time if President Putin so decides. That includes in the coming days.
Blinken segir að nú gæti innrás Rússa hafist hvenær sem er, þar með talið á næstu dögum.
We don't know whether President Putin has made that decision. But we do know that he has put in place the capacity to act on very short notice.
Hann tók fram að Bandaríkjamenn viti ekki hvort að Pútín sé búinn að taka ákvörðun um að ráðast inn, en þeir viti þó að herinn sé nú í stakk búinn til þess að bregðast við skipunum með mjög stuttum fyrirvara. Blinken segist þó enn vona að rússnesk stjórnvöld velji samræður og diplómasíu í stað þess að grípa til vopna.

Stjórnvöld í Bandaríkjunum segja Rússa í stakk búna til þess að gera innrás í Úkraínu á hverri stundu. Fjöldi ríkja hefur ráðlagt ríkisborgurum sínum að yfirgefa Úkraínu. Utanríkisráðherra segir vitað um átta Íslendinga þar í landi, þeim er ráðlagt að vera á varðbergi. 